1. Monokloninis antikūnas, b e s i s k i r i a n t i s tuo, kad specifiškai sąveikauja su fotolabilia chemine DMNB grupe.

2. Monokloninis antikūnas pagal 1 punktą, b e s i s k i r i a n t i s aukštu afiniškumu.

3. Monokloninis antikūnas pagal 1-2 punktus, b e s i s k i r i a n t i s tuo, kad tariamoji disociacijos konstantos vertė yra 1,40×10-10 M.

4. Monokloninis antikūnas pagal 1-3 punktus, b e s i s k i r i a n t i s tuo, kad jis specifiškai jungiasi prie baltymų sudėtyje esančios DMNB grupės.

5. Monokloninis antikūnas pagal 1-4 punktus, b e s i s k i r i a n t i s tuo, kad DMNB-baltymų žemiausia detekcijos riba yra >16 ng.

6. Monokloninis antikūnas pagal 1-5 punktus, b e s i s k i r i a n t i s tuo, kad identifikuoja įvairius vienintele DMNB grupe žymėtus baltymus sudėtinguose molekuliniuose mišiniuose, tokiuose kaip ląstelių lizatai.

7. Monokloninis antikūnas pagal 1-6 punktus, b e s i s k i r i a n t i s tuo, kad užtikrina stabilų imunoprecipitacijos (IP) kompleksą, DMNB žymei esant įvairiose baltymo vietose.

8. Monokloninis antikūnas pagal 1-7 punktus, b e s i s k i r i a n t i s tuo, kad jį produkuoja 12B6 hibridomos deponuotos DSMZ numeriu: DSM ACC3363.

9. Monokloninio antikūno pagal 1-8 punktus panaudojimas pažymėtų baltymų identifikavimui.

10. Monokloninio antikūno pagal 1-8 punktus panaudojimas baltymų, turinčių fotolabilias grupes, sukaupimui kietų dalelių paviršiuje ir atpalaidavimui į tirpalą šviesos pagalba.

11. Monokloninio antikūno pagal 1-8 punktus panaudojimas baltymų gryninimo būde, b e s i s k i r i a n t i s tuo, kad monokloninis antikūnas specifiškai sąveikauja tik su baltymuose esančiomis DMNB grupėmis ir nesudaro nespecifinių sąveikų su kitais ląstelių lizato baltymais.

12. Baltymų gryninimo būdas pagal 11 punktą, b e s i s k i r i a n t i s tuo, kad DMNB grupe žymėtas baltymas išgryninamas iš sudėtingų molekulinių mišinių.

13. Baltymų gryninimo būdas, pagal 11 punktą, b e s i s k i r i a n t i s tuo, kad fotocheminės reakcijos metu IP kompleksus veikiant UV šviesa, apsauginė DMNB grupė nuskyla nuo baltymų ir į tirpalą yra išlaisvinami baltymai be cheminės žymės pėdsakų.